google/wiki40b huggingface dataset:
सिंह साहब द ग्रेट

कथानक

सरकारी तंत्र का साथ देनेवाले बाहुबलियों और उसी तंत्र के एक ईमानदार कलेक्टर की बीच की लड़ाई को दिखाती यह फ़िल्म आगे बढ़ती है 'आम आदमी' के कंसेप्ट के साथ। शुरुआत में अपने ही तरीके से समाज में बदलाव लाने की कोशिश कर रहे सिंह साहब (सनी देओल) की मुलाक़ात जब रिपोर्टर अमृता राव से होती है तो एक बार फिर उंसका अतीत उसके सामने आ जाता है। फ़लैशबैक में दिखाया जाता है कि 7 साल पहले यही सिंह साहब, भदौरी ज़िले के एक ईमानदार कलेक्टर सरनजीत तलवार (सनी देओल) होता है जो पूरी तरह से ईमानदार और भ्रष्टाचार के सख्त खिलाफ है। सरनजीत अपनी खूबसूरत पत्नी मिन्नी (उर्वशी रौतेला) और बहन पर जान छिड़कता है। मगर बाहुबली भूदेव (प्रकाश राज) को कलेक्टर के इस रवैये से काफ़ी नुकसान होता है और बदला लेने के लिए वह उसकी बीवी मिन्नी को धोखे से ज़हर देकर मरवा देता है। यही नहीं, इससे बौखलाए कलेक्टर को भी उलटे रिश्वत का इल्ज़ाम लगाकर 14 साल के लिए जेल भेज दिया जाता है। हालांकि 7 साल बाद अपने एक दोस्त जेलर की सिफारिश पर वो जल्दी छूट भी जाता है और बाहर आकर बदला लेने की ठान लेता है। मगर अपनी मरी हुई बीवी की आखिरी चिट्ठी उसे बदलने पर मजबूर कर देती है और अपने खोए हुए सम्मान को वापस पाने का फैसला लेता हुए वो बन जाता है सिंह साहब दी ग्रेट। इसमें उसकी मदद करती है न्यूज़ चैनल की रिपोर्टर अमृता राव। काफ़ी जद्दोजहद और मारामारी के बाद आखिरकार अंत कलेक्टर के बदले से नहीं बल्कि बदलाव से होता है। वो बदलाव जो आम आदमी के अंदर के भूत को बाहर ला सकता है। वह बदलाव जो भूदेव जैसे इंसान का खात्मा नहीं, बल्कि एक अच्छे इंसान में बदल देता है।

समालोचना

एनडीटीवी ख़बर ने फ़िल्म को 3/5 अंक देते हुए लिखा "सिंह साहब द ग्रेट एक हार्ड हिटिंग फ़िल्म है जिसमें रोमांस का एंगल थोड़ा अटपटा लगता है। स्क्रिप्ट लेवल पर फ़िल्म थोड़ी खिंची हुई और लंबी लगती है मगर सनी के फ़ैन्स और एक्शन फ़िल्मों के शौक़ीनों को यह फ़िल्म पसंद आएगी क्योंकि सनी ने अपने अंदाज़ में भ्रष्टाचार के ख़िलाफ़ लड़ाई लड़ी है।" दैनिक जागरण पर अजय ब्रह्मात्मज फ़िल्म को 2.5 सितारे देते हुए लिखते हैं, "अनिल शर्मा और सनी देओल की जोड़ी ने 'गदर एक प्रेमकथा' जैसी कामयाब फिल्म दी है।"

टिकट खिड़की

फ़िल्म की प्रथम दिन की कमाई ₹ 4.75 - 5 करोड़ रही।
इतिहास अजायबघर माद्रीद

इतिहास

इस इमारत का निर्माण 1673 में रियाल ओस्पसियो दे आवे ई सान फेरनांदो के तौर पर हुआ था।
1919 में इसको रियाल अकादमी दे बैलास आर्तेस दे सान फेरनांदो और सोसिएदाद एस्पानियोला दे आमिगोस देल आर्तेस के यत्नों के कारण इतिहासिक-क्लात्मिक स्मारक घोषित किया गया।
कोत्रिकोदु

खेल क्लब

1999 में कोत्रिकोदु पर लक्की स्टार दोस्तों क्लब शुरू कर दिया .वर्ष 2001 कोत्रिकोदु लक्की स्टार स्पोर्ट्स क्लब और 2004 कन्याकुमारी जिला सिर में पंजीकृत क्लब में बदला हुआ नाम क्लब पंजीकरण के तहत कार्यालय रजिस्टर. वे गरीब लोगों के अध्ययन के लिए नोट्स और किताबें दान कर रहे हैं। मुफ्त चिकित्सा शिविर और साथ ही पिछले बारह वर्षों में समाज सेवा.
टाटा चिकित्सा केन्द्र

टाटा चिकित्सा केन्द्र (टाटा मेडिकल सेंटर), भारत में कोलकाता स्थित कैंसर के शोध, निदान और उपचार का एक अत्याधुनिक केंद्र है।
टाटा मेडिकल सेंटर (टीएमसी) का उद्घाटन 16 मई, 2011 को रतन टाटा द्वारा किया गया था। यह विशेषकर पूर्वी एवं पूर्वोत्तर भारत और बांग्लादेश के कैंसर रोगियों की मदद करने के लिए लक्षित एक परोपकारी पहल है। इस केन्द्र का नेतृत्व इसके निदेशक डॉ मेमन चांडी द्वारा किया जाता है।
टीएमसी एक गुणवत्तापूर्ण कैंसर-देखभाल फैसिलिटी है जो पूरी तरह से नहीं लेकिन विशेष रूप से क्षेत्र के गरीबों की आवश्यकताओं को पूरा करता है।
कोलकाता के बाहरी इलाके राजारघाट में स्थित इस संस्थान तक कोलकाता शहर और शहर के हवाई अड्डे से आसानी से पहुँचा जा सकता है। केंद्र में जल्दी ही प्रेमाश्रय नामक एक आश्रय घर होगा, जो मरीजों और उनके रिश्तेदारों के लिए मुफ्त आवास एवं भोजन प्रदान करेगा।
बनवासी

इतिहास

बनवासी कर्नाटक राज्य का प्राचीनतम शहर है। यह मधुकेशवर मंदिर के निकट से बढ़ता गया है। यह मंदिर ९वीं शताब्दी में बना था और भगवान शिव को समर्पित है। the supreme God in Shaivism, a major branch of Hinduism.
हाल ही में यहाम एक ५वीं शताब्दी का सिक्का भि मिला है जिस पर कन्नड़ लिपि में लिख है। यह अब तक मिली प्राचीनतम मुद्रा है। पुरातत्त्व विभाग के अनुसार इससे सिद्ध होता है कि बनवासी में ५वीं शताब्दी की टकसाल थी।
उंगली

हाथों तथा पैरों के अग्रभागों को अंगुलियाँ कहा जाता है। मनुष्य के प्रत्येक हाथ तथा पैर में पाँच-पाँच अंगुलियाँ होती हैं। इस प्रकार से मनुष्य की कुल बीस अंगुलियाँ होती हैं।
सुमतिशतकम्

सुमतिशतकम (तेलुगु: సుమతీ శతకము) तेलुगु भाषा में रचित नीति ग्रन्थ है। यह तेलुगु का सबसे प्रसिद्ध नीतिशतक है। अधिकांश आलोचक बद्देन भुपाल को इसका रचयिता मानते हैं।
लमजुंग जिला

लमजुंग जिला (नेपाली भाषा:लमजुंग जिल्ला) नेपाल के गंडकी अंचल का एक जिला। इस जिला का मुख्यालय बेंसीसहर है।

इतिहास

नेपाल के इतिहास में लमजुङ अवस्थित स्थान लिच्छवि काल और पूर्वार्ध मल्लकाल में कभी नेपाल तो कभी खस राज्य के अन्तर्गत रहा। नेपाल में यक्ष मल्ल के समय पश्चात मल्ल गणराज्य के स्थापना के बाद यह स्थान प्रायः खस रजौटाऔं के अधीन रहा। मध्यकालीन नेपाल के गण्डकी नदी से पश्चिम और कर्णाली नदी से पूर्व में बाइसे और चौबिसे नाम से प्रसिद्ध २२ और २४ राज्य स्थापित थे। ऐतिहासिक रूप में लमजुंग राज्य इन राज्यौं में से एक था। यह राज्य का राजा यशोब्रह्म शाह के राजकुमार द्रव्य शाह ने गोरखा राज्य पर कव्जा कर के शासन किया था। उन के वंशज पृथ्वी नारायण शाह ने मल्ल काल में विभाजित हुआ नेपाल का एकीकरण प्रारम्भ किया था। लमजुंग का राजभवन तत्कालीन राजधानी गाउशहर मे स्थित था जो वर्तमान में भी उपस्थित है।
लॉस एंजिल्स किंग्स

लॉस एंजिल्स किंग्स, एक प्रसिद्ध आइस हॉकी टीम है, जो लॉस एंजिल्स में आधारित है। वे नैशनल हॉकी लीग में खेलते हैं।
शिवाजीराव पाटील निलंगेकर

शिवाजीराव पाटील निलंगेकर (जन्म ९ फ़रवरी १९३१) भारत के महाराष्ट्र राज्य के राजनीतिज्ञ हैं जो भारतीय राष्ट्रीय कांग्रेस पार्टी से जुडे हैं। वे ३ जून १९८५ से ६ मार्च १९८६ तक महाराष्ट्र के मुख्यमंत्री थे। उन्होंने अपनी शक्तियों का दुरुपयोग करके मेडिकल कॉलेज की परीक्षा में अपनी बेटी की अंक तालिका में छेड़खानी के आरोपों के बाद पद से इस्तीफा दे दिया।
रोशन दलाल

रोशन दलाल (जन्म १९५२) भारत के इतिहास और उसके धर्मों पर वयस्कों और बच्चों के लिए पुस्तके लिखते है वह एक भारतीय लेखिका हैं। भारतीय प्राचीन इतिहास में उनकी पीएचडी है। 
रोशन दलाल का जन्म १९५२ में भारत के मुसौरी में हुआ था।
कृपाराम

कृपाराम पंद्रहवीं शती के उत्तरार्ध के एक प्रख्यात भारतीय गणितज्ञ थे।
बगीबिल सेतु

स्थान

बोगीबिल सेतु, डिब्रूगढ़ और धेमाजी से 17 किमी की दूरी पर स्थित ब्रह्मपुत्र नदी पर है और दक्षिण में डिब्रूगढ़ शहर को धेमाजी से नदी के उत्तर में जोड़ता है। यह सेतु असम- अरुणाचल प्रदेश सीमा से सिर्फ 20 किमी दूर स्थित है और इसे कोलिया भोमोरा सेतु, तेजपुर के विकल्प के रूप काम करेगा।
बेहरामजी मलाबारी

बेहरामजी मेरवानजी मालाबारी (1853–1912) भारत के कवि, प्रकशक, लेखक तथा समाज सुधारक थे। वे स्त्रियों के अधिकारों की रक्षा के प्रबल पक्षधर थे।
हिन्दी वंगवासी

हिंदी बंगवासी पण्डित रामलाल चक्रवर्ती के सम्पादन में सन 1890 में निकाला गया हिन्दी समाचार पत्र था। तत्कालीन भारत में यह बिल्कुल नये प्रकार का अखबार था।
इसका अपना ऐतिहासिक महत्व है, क्योंकि सभी श्रेष्ठ पत्रकारों ने इसका सम्पादन में योगदान किया था। यह समाचार पत्र दीर्घजीवी रहा और सफलतापूर्वक प्रकाशित होता रहा। हिन्दी के वरिष्ठ पत्रकारों के लिए यह पत्र प्राथमिक विद्यालय सिद्ध हुआ था। इसके सम्पादन में बालमुकुन्द गुप्त, बाबूराव विष्णु पराड़कर, अम्बिका प्रसाद वाजपेयी और लक्ष्मण नारायण गर्दे आदि का नाम प्रमुख रूप से उल्लेखनीय है।
श्रोगेन सिन्ड्रोम

श्रोगेन सिन्ड्रोम (Sjögren's syndrome (SjS, SS)) वह रोग है जिसमें शरीर की नमी पैदा करने वाली ग्रन्थियाँ नमी बनाना बन्द कर देतीं हैं। इसके कारण शुष्क मुख एवं शुष्क नेत्र की समस्या एवं अन्य कई समस्याएँ पैदा होतीं हैं।
शोग्रेन्स सिन्ड्रोम से उत्पन्न शुष्क त्वचा की विशेष देखभाल जरूरी है। खुजली, लालिमा, फटना या गलना - यह सब शुष्क त्वचा के लक्षण हैं। शुष्क त्वचा का प्रमुख कारण है शोग्रेन्स रोग द्वारा शरीर में प्रतिरोधक क्षमता की कमी और इससे नमी पैदा करने वाली ग्रंथियों का निष्क्रिय होना। एक बार निष्क्रिय होने पर तेल अथवा पसीने की ग्रंथियां पुनः सक्रिय नहीं हो सकतीं। हालांकि शोग्रेन्स सिन्ड्रोम से पीड़ित रोगी को सूखी त्वचा से परेशानी लगभग पूरे वर्ष बनी रहती है, फिर भी इसके लक्षण सर्दी के मौसम में अधिक प्रबल हो जाते हैं। बाहों, पैरों व कमर पर शुष्क त्वचा का सबसे गंभीर असर होता है।
आयरलैंड क्रिकेट टीम का दक्षिण अफ्रीका दौरा

वनडे सीरीज

साल 2007 से अब तक 5 मैचों की 5 (उसमें विश्व कप, ट्रॉफी, इतर) सीरीज हुई हैं। उसमें दक्षिण अफ्रीका ने 2 सीरीज और 0 आईसीसी टूर्नामेंट जीते हैं।
ट्राइकोराइसिस

कारण

यह रोग आम तौर पर तब फैलता है जब लोग इन कृमियों से संक्रमित भोजन या पानी को खाते व पीते हैं।  यह तब भी हो सकता है जब संक्रमित सब्जियों को पूरी तरह से साफ नहीं किया जाता या पकाया नहीं जाता है। अक्सर ये अंडे उस मिट्टी में होते हैं जहां पर लोग खुले में शौंच जाते हैं और जहां पर मानव मल को खाद खाद के रूप में उपयोग करते हैं।  ये अंडे संक्रमित लोगों के मल से उत्पन्न होते हैं। ऐसी मिट्टी में खेलने वाले बच्चे अपने मुंह में हाथ लगाने से आसानी से संक्रमित हो जाते हैं। ये कृमि बड़ी आंत में रहते हैं और लगभग चार सेंटीमीटर लंबे होते हैं। व्हिपवर्म का निदान मल को माइक्रोस्कोप में देख कर अंडों की उपस्थिति से होता है। ये अंडे बैरल के आकार के होते हैं।

रोकथाम व उपचार

सही तरीक से खाना पका कर व खाना पकाने से पहले हाथ धोकर रोकथाम संभव है।  अन्य उपायों में कार्यशील तथा साफ शौचालय जैसी स्वच्छता तथा साफ पानी  तक पहुंच को बढ़ावा देना शामिल है।  दुनिया के वे क्षेत्र जहां पर ये संक्रमण आम है अक्सर नियमित रूप से लोगों को पूरे समूह का एक साथ उपचार किया जाएगा। उपचार में तीन दिन तक दवा देनी होती है: अल्बेंडाज़ॉल, मेबेन्डाज़ॉल या इवरमेक्टिन। उपचार के बाद अक्सर लोग फिर से संक्रमित हो जाते हैं।

महामारी विज्ञान

व्हिपवर्म संक्रमण पूरी दुनिया में लगभग 600 से 800 मिलियन लोगों को संक्रमित करता है। उष्णकटिबंधीय देशों में यह सबसे आम है। विकासशील देशों में व्हिपवर्म से संक्रमित लोगों में अक्सर हुकवर्म तथा एस्कारियासिस संक्रमणों को भी देखा गया है। उनका अनेक देशों की अर्थव्यवस्था पर काफी अधिक प्रभाव होता है। रोग के विरुद्ध एक टीके के निर्माण के लिए काम चल रहा है।  ट्राइकोराइसिस को उपेक्षित उष्णकटिबंधीय रोग के रूप में वर्गीकृत किया गया है।
१८५७ का स्वातंत्र्य समर

प्रभाव

सावरकर जी द्वारा रचित इतिहास के इस महान रचना ने सन् 1914 के गदर आन्दोलन से 1943-45 की आजाद हिन्द फौज तक कम-से-कम दो पीढ़ियों को स्वतंत्रता के लिए संघर्ष की प्रेरणा दी। मुम्बई की ‘फ्री हिन्दुस्तान’ साप्ताहिक पत्रिका में मई 1946 में ‘सावरकर विशेषांक’ प्रकाशित किया, जिसमें के.एफ. नरीमन ने अपने लेख में स्वीकार किया कि आजाद हिन्द फौज की कल्पना और विशेषकर रानी झाँसी रेजीमेन्ट के नामकरण की मूल प्रेरणा सन 1857 की महान क्रान्ति पर वीर सावरकर की जब्तशुदा रचना में ही दिखाई देती है। उसी अंक के 'वेजवाडा की गोष्ठी' नामक पत्रिका के संपादक जी.वी. सुब्बाराव ने लिखा कि यदि सावरकर ने 1857 और 1943 के बीच हस्तक्षेप न किया होता तो मुझे विश्वास है कि ‘गदर’ शब्द का अर्थ ही बदल गया होता। यहां तक कि अब लॉर्ड वावेल भी इसे एक मामूली गदर कहने का साहस नहीं कर सकता। इस परिवर्तन का पूरा श्रेय सावरकर और केवल सावरकर को ही जाता है।
पदमंजरी

पदमंजरी काशिकावृत्ति का भाष्य है। इसके रचयिता हरदत्त हैं जिन्होंने आपदस्तम्ब के धर्मसूत्र का भी भाष्य लिखा है। यह ग्यारहवीं शताब्दी की रचना है। इसका प्रकाशन बनारस से हुआ था।
मार्टीनिक

मार्टीनिक उत्तर अमेरिका महाद्वीप में केरिबियन क्षेत्र में एक देश है।
भारतीय लोक कला मंडल

भारतीय लोक कला मंडल उदयपुर में स्थित एक सक्रिय सांस्कृतिक संस्था है, जिसकी स्थापना २२ फ़रवरी १९५२ को परम्परात्मक कला रूपों के संरक्षण और संवर्धन के उद्देश्य से पद्मश्री देवीलाल सामर ने की थी।
नाइट्रिक अम्ल

गुण

विशुद्ध नाइट्रिक अम्ल रंगहीन द्रव है, इसका अणुभार ६३, गलनांक - ४२ डिग्री सेल्सियस्, क्वथनांक ८६ डिग्री सेल्सियस् तथा घनत्व १.५२ ग्राम प्रति घन सेंमी. है। नाइट्रिक अम्ल सशक्त अम्ल है और जलीय विलयन में पूर्णत: हाइड्रोजन आयन (H⁺) एवं नाइट्रेट आयन (NO⁻³) में विघटित हो जाता है। इसके ६८ प्रतिशत जल मिश्रण का क्वथनांक १२०.५ डिग्री सेल्सियस है। इसे 'नियत क्वथनांक मिश्रण' (constant boiling mixture) कहते हैं। नाइट्रिक अम्ल सामान्य ताप पर धीरे धीरे विघटित होता रहता है। उच्च तापर पर अथवा तीव्र प्रकाश में इसकी विघटन गति बढ़ जाती है।
नाइट्रिक अम्ल में ऑक्सीकारक गुण प्रधान हैं। कुछ उत्कृष्ट धातुओं (स्वर्ण, प्लेटिनम, इरीडियम, रोडियम तथा टैंटेलम) को छोड़कर प्रत्येक धातु को यह आक्रांत करता है। यह बहुधा धातुओं तथा अधातुओं का ऑक्सीकरण कर नाइट्रोजन के ऑक्साइड, नाइट्रोन, हाइड्राविसलएैमीन (NH₂OH), अथवा अमोनिया मुक्त करता है। लौह, ताँबा अथवा क्रोमियम, सांद्र नाईटिक अम्ल के संपर्क से निष्क्रिय (passive) हो जाते हैं। तत्पश्चात् उनकी रासायनिक अभिक्रिया बहुत क्षीण हो जाती है। ऐसा अनुमान है कि यह परिवर्तन उपर्युक्त धातुओं की सतह पर ऑक्साइड की परत जम जाने के कारण आ जाता है। यदि उनपर जमी परत को खुरच दिया जाए तो वे फिर सक्रिय हो जाते हैं।

उपयोग

नाइट्रिक अम्ल का उपयोग रासायनिक उद्योगों में बहुत मात्रा में हो रहा है। इसके अम्लीय तथा ऑक्सीकारक गुणों के कारण यह अनेक कार्बनिक तथा अकार्बनिक अभिक्रियाओं में काम आता है। इसका विशेष उपयोग विस्फोटक पदार्थ, रंजकों (dyes) तथा दवाइयों के बनाने में हुआ है। इसके लवण एवं अन्य यौगिक उर्वरक के रूप में काम आते हैं।
अन्तरापृष्ठ पर विद्युतचुम्बकीय क्षेत्र का व्यवहार

मैक्सवेल के समीकरण विद्युतचुम्बकीय क्षेत्रों के व्यवहार की व्याख्या करते हैं। विद्युत क्षेत्र, विद्युत विस्थापन क्षेत्र, (electric displacement field), चुम्बकीय क्षेत्र और चुम्बकीय क्षेत्र की तीव्रता (magnetic field strength) चार चुम्बकीय क्षेत्र सदिश हैं। सदिश E, D, B और H के अवकलनीय होने के लिये आवश्यक है कि माध्यम सतत हो। 
किन्तु यदि कहीं अलग-अलग विद्युतशीलता (परमिटिविटी) एवं चुम्बकीय पारगम्यता (परमिएबिलिटी) वाले दो माध्यम मिलते हैं तो उनके अन्तरापृष्ठ (इण्टरफेस) पर विद्युतचुम्बकीय क्षेत्रों का व्यवहार निम्नलिखित प्रकार का होता है-
इदंगई

इदंगई नायनमार तमिल नाडु में सन्त था।
नैरोबी के शॉपिंग मॉल में गोलाबारी

घटना

वैस्टगेट मॉल नैरोबी के प्रमुख शॉपिंग मॉल में से एक है जो अमीर कीनियाई नागरिकों और प्रवासियों के बीच लोकप्रिय है, हमले के समय जहाँ एक हजार के करीब खरीददार मौजूद थे। आतंकियों ने मॉल पर ग्रेनेड फेंके और राइफलों से गोलीबारी की। हमले में 59 लोगों की मौत हुई व कई को मॉल के अंदर ही बंधी बना लिया गया।
आतंकी संगठन अल-शबाब ने हमले की जिम्मेदारी लेते हुए कहा कि यह 2011 में कीनियाई सेना द्वारा सोमालिया में घुसकर चलाए गए अभियान का जवाब है। सोमालिया के दक्षिण में क़रीब चार हज़ार सैनिक कीनिया की सरकार ने भेजे हुए हैं जहाँ वो चरमपंथियों के ख़िलाफ़ युद्ध छेड़े हुए हैं। संघठन ने ऐसे और हमले करने की धमकी भी दी।
दादासाहब फालके

जीवन परिचय

दादासाहब फालके का पूरा नाम धुंडीराज गोविन्द फालके है और इनका जन्म महाराष्ट्र के नाशिक शहर (प्रसिद्ध तीर्थ) से लगभग २०-२५ किमी की दूरी पर स्थित बाबा भोलेनाथ की नगरी त्र्यंबकेश्वर (यहाँ प्रसिद्ध शिवलिंगों में से एक स्थित भी है) में ३० अप्रैल १८७० ई. को हुआ था। इनके पिता संस्कृत के प्रकांड पंडित थे और मुम्बई के एलफिंस्तन कालेज में प्राध्यापक थे। इस कारण दादासाहब की शिक्षा-दीक्षा मुम्बई में ही हुई। २५ दिसम्बर १८९१ की बात है, मुम्बई में 'अमेरिका-इंडिया थिएटर' में एक विदेशी मूक चलचित्र "लाइफ ऑफ क्राइस्ट" दिखाया जा रहा था और दादासाहब भी यह चलचित्र देख रहे थे। चलचित्र देखते समय दादासाहब को प्रभु ईसामसीह के स्थान पर कृष्ण, राम, समर्थ गुरु रामदास, शिवाजी, संत तुकाराम इत्यादि महान विभूतियाँ दिखाई दे रही थीं। उन्होंने सोचा क्यों नहीं चलचित्र के माध्यम से भारतीय महान विभूतियों के चरित्र को चित्रित किया जाए। उन्होंने इस चलचित्र को कई बार देखा और फिर क्या, उनके हृदय में चलचित्र-निर्माण का अंकुर फूट पड़ा।
उनमें चलचित्र-निर्माण की ललक इतनी बड़ गई कि उन्होंने चलचित्र-निर्माण संबंधी कई पत्र-पत्रिकाओं का अध्ययन किया और कैमरा लेकर चित्र खींचना भी शुरु कर दिया।
जब दादासाहब ने चलचित्र-निर्माण में अपना ठोस कदम रखा तो इन्हें बहुत सारी कठिनाइयों का सामना करना पड़ा। जैसे-तैसे कुछ पैसों की व्यवस्था कर चलचित्र-निर्माण संबंधी उपकरणों को खरीदने के लिए दादासाहब लंदन पहुँचे। वे वहाँ बाइस्कोप सिने साप्ताहिक के संपादक की मदद से कुछ चलचित्र-निर्माण संबंधी उपकरण खरीदे और १९१२ के अप्रैल माह में वापस मुम्बई आ गए। उन्होने दादर में अपना स्टूडियो बनाया और फालके फिल्म के नाम से अपनी संस्था स्थापित की। आठ महीने की कठोर साधना के बाद दादासाहब के द्वारा पहली मूक फिल्म "राजा हरिश्चंन्द्र" का निर्माण हुआ। इस चलचित्र (फिल्म) के निर्माता, लेखक, कैमरामैन इत्यादि सबकुछ दादासाहब ही थे। इस फिल्म में काम करने के लिए कोई स्त्री तैयार नहीं हुई अतः लाचार होकर तारामती की भूमिका के लिए एक पुरुष पात्र ही चुना गया। इस चलचित्र में दादासाहब स्वयं नायक (हरिश्चंन्द्र) बने और रोहिताश्व की भूमिका उनके सात वर्षीय पुत्र भालचन्द्र फालके ने निभाई। यह चलचित्र सर्वप्रथम दिसम्बर १९१२ में कोरोनेशन थिएटर में प्रदर्शित किया गया। इस चलचित्र के बाद दादासाहब ने दो और पौराणिक फिल्में "भस्मासुर मोहिनी" और "सावित्री" बनाई। १९१५ में अपनी इन तीन फिल्मों के साथ दादासाहब विदेश चले गए। लंदन में इन फिल्मों की बहुत प्रशंसा हुई। कोल्हापुर नरेश के आग्रह पर १९३७ में दादासाहब ने अपनी पहली और अंतिम सवाक फिल्म "गंगावतरण" बनाई। दादासाहब ने कुल १२५ फिल्मों का निर्माण किया। १६ फ़रवरी १९४४ को ७४ वर्ष की अवस्था में पवित्र तीर्थस्थली नासिक में भारतीय चलचित्र-जगत का यह अनुपम सूर्य सदा के लिए अस्त हो गया। भारत सरकार उनकी स्मृति में प्रतिवर्ष चलचित्र-जगत के किसी विशिष्ट व्यक्ति को 'दादा साहब फालके पुरस्कार' प्रदान करती है।
भगत धन्ना

धन्ना भगत (जन्म:१४१५) एक रहस्यवादी कवि और जिसका तीन भजन आदि ग्रन्थ में मौजूद हैं ।  एक वैष्णव भक्त थे।धन्ना मूल रूप से राजस्थान के टोंक जिले में दूनी तहसील में धुवां कला गाँव मे जाट परिवार में पैदा हुआ थे।  आज इनके स्थान पर इनका मंदिर और गुरूद्वारा बना हुुुआ है।   हिन्दु व  सिख धर्म के लोगों मे इनकी आस्थाा है । इनके मंदिर से कुुछ ही दूर अरावली की पहाड़िया है जहां धन्ना भगत तपस्या करते थे वहां एक गुफा में भगवान शिव का प्राचीन मंदिर स्थित है जिसे धुंधलेश्वर महादेव मंदिर के नाम से जाना जाता है । 
जिला मुख्यालय से यह स्थान मात्र 32  किलोमीटर की दूरी पर स्थित है । यहा बाइक, कार व बस द्वारा आया जा सकता है ।
नजदीकी हवाईअड्डा जयपुर अंतर्राष्ट्रीय हवाईअड्डा है ।
नजदीकी रेलवे  स्टेशन बनस्थली निवाई रेलवे स्टेशन            ( BNLW ) है ।
इसके नजदीकी गाँवो मे घाङ , भरनी आदि है , जहाँ से यहाँ पहुंचा जा सकता है ।
मंंदिर धन्ना भगत- Temple Bhagat Dhana Ji
Hindu Temple Bhagat Dhana Ji near, Dhunwa Kalan, Rajasthan 304802
https://goo.gl/maps/f2dnDiDhu8CbmkFT7
'बीज बुवाई बिना अनाज कैसे धन्ना' मीरा बाई गाने में अपने नाम का जल्द से जल्द उल्लेख है।
और सिख धर्म के ग्रंथों मे भी धन्ना भगत का उल्लेख है ।
भारतीय विज्ञान शिक्षा एवं अनुसंधान संस्थान, तिरुवनंतपुरम

भारतीय विज्ञान शिक्षा एवं अनुसंधान संस्थान, तिरुवनंतपुरम देश के ५ आई आई एस ई आर में से एक है। यह तिरुवनंतपुरम में स्थित है। इसकी स्थापना सन २००८ में हुई थी। यह संस्थान भारत सरकार के मानव संसाधन मंत्रालय द्वारा प्रायोजित है। यहाँ स्नातक कोर्से में प्रवेश के लिए आई आई टी संयुक्त प्रवेश परीक्षा या किशोर वैज्ञानिक प्रोत्साहन योजना पास करना जरूरी है।
प्रबन्धन
श्रीमान एम एस राव इसके अध्यक्ष तथा प्रोफेसर वी रामकृष्ण एसके निदेशक है।
सरौठ पुवायां

सरौठ पुवायां एटा जिला के अलीगंज प्रखण्ड एक प्रचिन् गाँव है। इस गाँव मे अधिक्तम ठाकुर रह्ते है|
रामगढ़ क्रेटर

रामगढ़ क्रेटर (Ramgarh crater) भारत के राजस्थान राज्य के बाराँ ज़िले के मांगरोल बस्ती के पास स्थित एक क्रेटर है। माना जाता है कि यह आदिकाल में अंतरिक्ष से किसी उल्का गिरने के प्रहार से बना था। इस क्रेटर का व्यास 3.5 किमी है। क्रेटर के किनारे 11वीं शताब्दी में निर्मित भांड देवा मंदिर है, जो शिवजी को समर्पित है। इसकी मरम्मत हो रही है।

उल्का प्रहार के प्रमाण

क्रेटर में काँच से युक्त पत्थर पाया जाता है, जो उल्का से बने प्रहार क्रेटरों में अक्सर मिलता है क्योंकि इन प्रहारों से उत्पन्न हुए भयंकर तापमानों में रेत पिघलकर शीशा बन जाती है। साथ ही क्रेटर में लोहा, निकल और कोबॉल्ट की साधारण से अधिक मात्रा मिली है। कई क्षुद्रग्रहों में भी यह तत्व अधिक मात्रा में होते हैं, इसलिए उनकी उपस्थिति से भी यहाँ उल्का प्रहार का प्रमाण मिलता है।
जॉनस्मिथ (अन्वेषक)

जॉन स्मिथ: एक साहित्यिक पायनियर

कई विद्वानों अमेरिका मे जल्द से जल्द बसने से एक, कप्तान जॉन स्मिथ वापस करने के लिए दक्षिण की समृद्ध साहित्यिक इतिहास का पता लगा। हालांकि कथा और विवाद में डूबा, स्मिथ फिर भी अमेरिकी अग्रणी भावना सन्निहित है और पहली लेखकों दक्षिणी परिदृश्य की सुंदरता और प्रतिज्ञा के बारे में से एक था।
जॉन स्मिथ लिंकनशायर, इंग्लैंड में बपतिस्मा दिया गया था, 9 जनवरी, 1580 में कुछ स्कूली शिक्षा के बाद पर, वह एक व्यापारी की प्रशिक्षु के रूप में एक समय के लिए काम किया और फिर एक सैनिक बन गया। एक आयोजिक आदमी के रूप में, वह यूरोप भर में एडवेंचर्स और उत्तरी अफ्रीका का दौरा किया; वह एक बार भी कब्जा कर लिया था और गुलामी में बेच दिया, लेकिन बच गए और लंदन लौट आए। मई 1607 में, स्मिथ नई दुनिया में उतरा वहाँ वर्जीनिया कंपनी की पहली अभियान के हिस्से के रूप में जेम्सटाउन, वर्जीनिया, कॉलोनी पाया मदद करते हैं। प्रारंभ में कॉलोनी के नेतृत्व से इनकार किया, स्मिथ स्वदेशी लोगों सबसे मशहूर पोकाहांटस के साथ साथ रणनीतिक दोस्ती के विकास के द्वारा अपने साथी उपनिवेशों का सम्मान प्राप्त की।

लेखन कि शुरुआत

स्मिथ ने अपने आगमन के बाद जल्द ही लेखन शुरू किया और 1608 में पूरा कर लिया है और इस तरह की घटनाओं नोट की दुर्घटनाओं के रूप में हाथ वर्जीनिया में हुआ, जो कई अमेरिकी उपनिवेशों में अंग्रेजी में लिखा पहली पुस्तक होने के लिए विचार की एक सच्ची संबंध। हालांकि अन्य पुस्तकों में इस समय से पहले नई दुनिया के बारे में लिखा गया था, स्मिथ पहले उपनिवेशवादी अन्य बजाय संरक्षक या भावी पीढ़ी के लिए विशेष रूप से बसने के लिए मुख्य रूप से लिख रहा था। स्मिथ की किताब, एक आपूर्ति जहाज पर इंग्लैंड को वापस भेज दिया, हालांकि वहाँ पर स्मिथ लेखन प्रकाशित करने का इरादा है कि क्या कुछ बहस चल रही है।
स्मिथ ने खुद 1609 में इंग्लैंड को लौट के बाद वह एक बारूद विस्फोट में घायल हो गया था। उन्होंने कहा कि 1614 में अमेरिका की ओर लौटने का पता लगाने और एक क्षेत्र में वह बाद में नाम होगा तट नक्शा आगे उत्तर करने से पहले वर्जीनिया में अपने समय के लिए एक दूसरे का विस्तार खाते में लिखा था "न्यू इंग्लैंड।" उन्होंने कहा कि 1616 में में न्यू इंग्लैंड का विवरण इन मित्र के साथ लिखा था।
क्या अक्सर स्मिथ का सबसे महत्वपूर्ण कार्य है, अच्छे के अपने संक्षिप्त शीर्षक वर्जीनिया, न्यू इंग्लैंड, और ग्रीष्मकालीन द्वीप समूह का एक सामान्य इतिहास से जाना जाता है माना जाता है, 1624 तक प्रकट नहीं होता यह काम नई सामग्री के साथ अपने पिछले कार्यों से संयुक्त तत्वों को एक अधिक बनाने के लिए अमेरिकी उपनिवेशों का पूरा इतिहास। सबसे उल्लेखनीय जोड़ के बीच संघर्ष उपनिवेशवादी के एक अधिक विस्तृत ब्यौरा स्वदेशी लोगों के साथ-साथ उसे और कॉलोनी के लिए पोकाहांटस की सहायता के एक खाते के साथ किया था। अपने कार्यों के सभी है, लेकिन सबसे विशेष रूप से वर्जीनिया, न्यू इंग्लैंड, और ग्रीष्मकालीन द्वीप समूह का एक सामान्य इतिहास में में, स्मिथ बहुलता से संसाधनों और अमेरिकी उपनिवेशों के लिए उपलब्ध फायदे के लिए लिखा था। उनके लिए, नई दुनिया में एक नई ईडन, असीमित क्षमता के साथ एक स्वर्ग था।
स्मिथ का काम डोकसठ में एकत्र जल्द से जल्द दस्तावेजों में से एक है "दक्षिणी साहित्य के पुस्तकालय।" इस संग्रह में बीसवीं सदी की शुरुआत करने के लिए औपनिवेशिक काल, दक्षिणी लेखन के विविध और समृद्ध नींव पेश करने से सबसे महत्वपूर्ण दक्षिणी साहित्यिक कृतियों में शामिल हैं। उत्तरी कैरोलिना के अन्य जल्दी विवरण के लिए, ब्राउज़ विवरण की धारा "उत्तरी केरोलिना अनुभव है।"
लेबाप प्रान्त

लेबाप प्रान्त (तुर्कमेनी: Lebap welaýaty; अंग्रेज़ी: Lebap Province; फ़ारसी: لباب, लबाब) तुर्कमेनिस्तान की एक विलायत (यानि प्रान्त) है जो उस देश के उत्तर-पूर्व में स्थित है। इसकी सरहद उज़बेकिस्तान से लगती हैं और उन दोनों के बीच आमू दरिया बहता है। इस प्रान्त का क्षेत्रफल ९३,७३० किमी२ है और सन् २००५ की जनगणना में इसकी आबादी १३,३४,५०० अनुमानित की गई थी। लेबाप प्रान्त की राजधानी का नाम भी तुर्कमेनाबात शहर है, जिसे पहले चारझ़ेव (Чәрҗев, Charzhew) बुलाया जाता था (जिसका अर्थ फ़ारसी में 'चार नदियाँ या नहरें' है, इसमें 'झ़' के उच्चारण पर ध्यान दें)।

वर्णन

लेबाप का अर्थ 'नदी का किनारा' होता है। इस प्रांत में रेपेतेक प्राकृतिक आरक्षित क्षेत्र (Repetek) आता है, जो पूर्वी काराकुम रेगिस्तान का भाग है। इस प्रांत में कोयतेनदाग़ प्राकृतिक आरक्षित क्षेत्र (Köýtendag) भी है जिमें तुर्कमेनिस्तान का सबसे ऊंचा पहाड़, ३१३७ मीटर लम्बा 'अयिरिबाबा' (Aýrybaba) आता है, जो पामीर पर्वतों की कोयतेनदाग़ शाखा में स्थित है। इसी क्षेत्र में डायनासोरों के अति-प्राचीन पाऊँ के चिह्न भी मिलते हैं। लेबाप प्रांत के उज़बेकिस्तान से लगे इलाक़ों को सरकार संवेदनशील मानती है और यहाँ आने-जाने के लिए तुर्कमेनिस्तान की सरकार से विशेष इजाज़त की आवश्यकता पड़ती है।
लिबरेविले

लिबरेविले (जनसंख्या 5,78,156 1 जनवरी 2005) गैबॉन की राजधानी और सबसे बड़ा शहर है। गिनी की खाड़ी के नजदीक कोमो नदी के तट पर स्थित यह शहर लकड़ी व्यवसाय का केंद्र है।
राजकीय मेडिकल कालेज, कन्नौज

राजकीय मेडिकल कालेज, कन्नौज, उत्तर प्रदेश के कन्नौज जिले में स्थित एक मेडिकल कॉलेज है।
अनागामी

निर्वाण के पथ पर अर्हत् पद के पहले की भूमि अनागामी की होती है। जब योगी समाधि में सत्ता के अनित्य-अनात्म-दु:ख-स्वरूप का साक्षात्कार कर लेता है तब उसके भवबंधन एक एक कर टूटने लगते हैं। जब सत्काय दृष्टि, विचिकित्सा, शीलव्रतपराभास, कामछंद और व्यापाद्-ये पाँच बंधन नष्ट हो जाते हैं तब वह अनागामी हो जाता है। मरने के बाद वह ऊपर की भूमि में उत्पन्न होता है। वहीं उत्तरोत्तर उन्नत होते हुए अविद्या का नाश कर अर्हत् पद का लाभ करता है। वह इस लोक में फिर जन्म नहीं ग्रहण करता। इसीलिए वह अनागामी कहा जाता है।